b'\n_START_ARTICLE_\nPromiscuous\n_START_SECTION_\nPozadina i pisanje pjesme\n_START_PARAGRAPH_\nRije\xc4\x8di pjesme "Promiscuous" opisuju dvije strane veze protagonista kroz koje oni prolaze. To je jedna od prvih pjesama koju je Nelly napisala s kolegom iz producentske ku\xc4\x87e Timothyjem Claytonom, poznatijim pod pseudonimom Attitude. Njihovu suradnju Nelly je opisala kao "ne\xc5\xa1to \xc5\xa1to nikad do tad nije napravila" jer je proces pisanja vidjela kao "izrazito osloba\xc4\x91aju\xc4\x87e" zbog njihovog razli\xc4\x8ditog pristupa i stila. Attitude je pomogao Nelly interpretiraju\xc4\x87i karakter "promiskuitetne djevojke" te dvije strane veze u kojoj se nalazi. Nelly je tako\xc4\x91er rekla da je u procesu pisanja rije\xc4\x8di "bilo stvarnog flerta zbog \xc4\x8dega je i pjesma toliko zabavna". Iz tog razloga ona i Attitude pjesmi su dali nadimak "The BlackBerry Song" jer sve \xc5\xa1to se pjeva u pjesmi mo\xc5\xbee se napisati u SMS poruci._NEWLINE_Zbog prete\xc5\xbenog glazbenog utjecaja izvo\xc4\x91a\xc4\x8da kao \xc5\xa1to su Talking Heads, Blondie, Madonna, The Police i Eurythmics, koje su producenti Timbaland i Danja slu\xc5\xa1ali tijekom pisanja albuma, "Promiscuous" uzima inspiraciju pop glazbe iz 1980-ih godina. Seksualnost je temeljena na "odlu\xc4\x8dnoj \xc5\xbeeni koja zna \xc5\xa1to ho\xc4\x87e" iz 1990-ih, kao Queen Latifah, MC Lyte, Yo-Yo, Salt-N-Pepa i TLC._NEWLINE_Spominjanje ko\xc5\xa1arka\xc5\xa1a Stevea Nasha u pjesmi dovodi do naga\xc4\x91anja da su on i Nelly bili u nekakvoj vezi, ali oboje negiraju povezanost. Nash je izjavio: "Polaskan sam \xc5\xa1to me se spominje u pjesmi, ali ja sam posve zaljubljen u svoju \xc5\xbeenu i dvoje male djece". Nelly ga je odlu\xc4\x8dila spomenuti u pjesmi iz razloga \xc5\xa1to su oboje iz Victorie, Britanska Kolumbija, te zato \xc5\xa1to se ko\xc5\xa1arka\xc5\xa1i \xc4\x8desto navode u pjesmama, pa mu je ona odlu\xc4\x8dila "dati oslonac"._NEWLINE_U jednom od stihova Timbaland se predstavlja kao Thomas Crown, \xc5\xa1to je i ime njegovog privatnog studija (Thomas Crown Studio). Ujedno to je ime glavnog glumca u filmu Afera Thomasa Crowna, bogatom poslovnom \xc4\x8dovjeku koji se igra ma\xc4\x8dke i mi\xc5\xa1a (koketira) s istra\xc5\xbeiteljicom osiguravaju\xc4\x87eg dru\xc5\xa1tva.\n_START_SECTION_\nPrihva\xc4\x87enost pjesme\n_START_PARAGRAPH_\n"Promiscuous" je dosta dobro prihva\xc4\x87ena od kritike. Rob Sheffield iz Rolling Stonea pjesmu smatra vrhuncem albuma Loose. Timbalandovo pojavljivanje u pjesmi dobilo je posebne pohvale koji je, prema Sheffieldu, dodao Nellyine "high-school vokale" u svojih osamdeset taktova. Allmusic navodi pjesmu "Promiscuous" kao vrhunac Nellyinog novog izgleda, no isti\xc4\x8de da nema veze koliko Nelly pjeva o seksu, ona ne zvu\xc4\x8di toliko sexy i "ne izaziva toliko pohotnog uzbu\xc4\x91enja"._NEWLINE_U IGN-u opisuju pjesmu kao "istodobno dosadnu i lako hvatljivu iznad uvjerenja" te su je uvrstili na najskidanije pjesme s albuma Loose. Pitchfork Media pjesmu je opisao kao "jednu od najboljih vokalnih izvedbi u Timbalandovoj karijeri" dok je Billboard suradnju Nelly i Timbalanda nazvao "iznena\xc4\x91uju\xc4\x87e dobrim spojem"._NEWLINE_Pjesma je tako\xc4\x91er uvr\xc5\xa1tena u tri popisa najboljih pjesama u 2006. godini: u \xc4\x8dasopisu Blenderu tre\xc4\x87e mjesto, u The Village Voice \xc5\xa1esto mjesto i u Rolling Stoneu 56. mjesto.\n_START_SECTION_\nGlazbeni video\n_START_PARAGRAPH_\nGlazbeni video za pjesmu "Promiscuous" re\xc5\xbeirao je Little X. U njemu se kao cameo uloge pojavljuju Keri Hilson, Bria Myles i Justin Timberlake. Video ne prati radnju nego se po Nellynoj \xc5\xbeelji fokusira na scene plesanja i flerta jer je htjela iskoristiti priliku za snimiti video u no\xc4\x87nom klubu po prvi put. Nelly je za video rekla: "Sve se vrti oko plesa. To je ta tajanstvenost, zabava, nesta\xc5\xa1na seksualnost, verbalna igra ping-pong". Nelly i Timbaland ne mogu odlu\xc4\x8diti ho\xc4\x87e li po\xc4\x8deti hodati ili se samo nabacivati ostalima na plesnom podiju. Njihova izvedba je isprekidana s nekoliko scena gu\xc5\xbeve ljudi koji ple\xc5\xa1u dok se osvjetljenje mijenja od plave, zelene i crvene do \xc5\xbeute boje._NEWLINE_Glazbeni video premjerno je prikazan 3. svibnja 2006. godine na MTV-u gdje je dospio na broj jedan ljestvice. Nakon debitiranja na MuchMusic-u dospio je na prvo mjesto 28. srpnja. Na dodjeli MTV Video Music Awards video je nominiran u kategorijama za "najbolji plesni video", "najbolji \xc5\xbeenski video" i "najbolji pop video".'